李德裕：「蜀先主與關羽、張飛同臥起，而稠人廣坐，侍立終日。皆用此道，故能成功。夫禦英傑，使猛將，與見道德之人，接方正之士不同也，不可以繁禮飾貌，以浮辭足言，宜洞開胸懷，令見肝肺。氣懾其勇，恩結其心，雖踞洗召之，不為薄矣。祿山，夷狄之譎詐者也，非將門英豪，草萊奇傑，其戰鬥之氣，擊刺之才，去關、張遠矣！」（《英傑論》）；「魏得關羽，則張遼挾以前驅。故能挫強楚之鋒，取顏良於麾蓋。」（《授何清朝左衛將軍兼分領蕃渾兵馬制》）